 Ọ bụ nnọọ ụwa bịa kirie, dịka ụmụafọ, ndi enyi, ndị nwadiala, ikwu na ibe nakwa ndị agbataobi obodo Adazi-Nnukwu nuputara nigwe ma sonye na mmemme iri ji ọhụụ nke ya bụ obodo, nke ahọ 2017.  Ya bụ mmemme weere ọnọdụ nahịa Afọr Adazi-Nnukwu dị nokpuru ọchịchị Anaocha na steeti Anambra ụbọchị Satọdee gara aga, ma bụrụkwa nke dọtara ọtụtụ ụmụafọ obodo ahụ, ma ndi nọ nụlọ na ndị bị na mba ofesi, tinyere ọtụtụ ndị selitere isi nọrụ gọọmenti.Ọ bụ nnọọ ụwa bịa kirie, dịka ụmụafọ, ndi enyi, ndị nwadiala, ikwu na ibe nakwa ndị agbataobi obodo Adazi-Nnukwu nuputara nigwe ma sonye na mmemme iri ji ọhụụ nke ya bụ obodo, nke ahọ 2017.Ya bụ mmemme weere ọnọdụ nahịa Afọr Adazi-Nnukwu dị nokpuru ọchịchị Anaocha na steeti Anambra ụbọchị Satọdee gara aga, ma bụrụkwa nke dọtara ọtụtụ ụmụafọ obodo ahụ, ma ndi nọ nụlọ na ndị bị na mba ofesi, tinyere ọtụtụ ndị selitere isi nọrụ gọọmenti.Ka ọ na-eme mmemme ịwa ji, Adama eze ọdịnala Adazi-Nnukwu, bụ Igwe Ọkammụta Augustine Obiekezie kwuru na ya bụ mmemme abụrụna nnọ oge ịgbakọ kpee ekpere, kelee Chineke maka ngọzị ya na obodo ahụ, ma kwanyekwara ụmụafọ obodo ahụ ugwu.Ọ kọwara ji dịka eze nke ihe niile a kụrụ nubi, ma kpọkwazie oku ka e webata ụzọ ọgbara ọhụụ e ji akọ ụgbo, iji wee kwalite ihe omume ya na ihe a na-enweta site na ya.Nokwu nke ya na mmemme ahụ, onye kọmishọna na-ahụ maka ndị ntorobịaa, ọrụ aka na nkwalite egwuregwu, bụ Dọkịnta oriakụ Uju Nwọgụ kọwara mmemme iri ji dịka ụzọ pụrụ iche e si egosi ma na-akụnye nime ụmụntakịrị Igbo omenala ndi Igbo na ịma mma nke ọnatarachi dị iche iche Chineke jiri wee gọzie ndị ya bụ agbụrụ.Ọ kpọkuru onye ọbụla, ọ kachasị ndi ntorobịa ka ha banye nọrụ ugbo ma jikọtakwa onwe ha ọnụ notu cooperative dị iche iche iji wee rita uru natụmatụ dị iche iche gọọmenti steeti ahụ ji naka banyere ngalaba ahụ iji kwalite ọdịmma nke ndị bi nime ime obodo.Naka nke ya, onoowu nke obodo Adazi-Nnukwu, bụ maazị Emmanuel Ugwumba, onye kpere ekpere maka udo na ọganihu nke obodo ahụ, kpọkukwara ndi ntorobịa obodo ahụ ka ha jikọta onwe ha ma sonye nihe dị iche iche gọọmenti steeti ahụ na-eme, ọbụnadị site ninye Gọvanọ Willie Obianọ nkwado maka ịchị nke ugboro abụọ nihi ihe dị iche iche o megooro ndị obodo ahụ.Onye Pesident-General nke obodo ahụ, bụ maazị Francis Madubuike nakwa onye isi otu Society of Engineers noge mbụ, bụ maazị Chief Cyril Anaeto, kwuru notu notu, na udo tọrọ atọ na ezi nchekwa dị nobodo ahụ ugbu a bụ nihi ịdị uchu nke ọchịchị Gọvanọ Willie Obianọ, ma sịkwazie na ọ bụ ezi mgbanwe nke ọchịchị ya wetagoro na ngalaba ọrụ ugbo mere e jiri nwee nnukwu owuwe ihe ubi na ya bụ obodo nahọ a.A nọrọ na mmemme ahụ wee gbaa egwu uhie na egwu ọdịnala ndị ọzọ dị iche iche, ma gosikwa ọnatarachi dị iche iche ndi Igbo nwere.Ihe pụtakarịchara ihe na ya bụ mmemme bụ ịwa ji, bụ nke Igwe Augustine Obiekezie mere, nakwa ikesa ji ahụrụ ahụ, bụ nke e ji mmanụ nrị, ụkpaka, ose na akwụkwọ ụtazị wee chọọ mma, nke mezịrị ka mmemme ahụ zaa aha a kpọrọ ya. 